الانعام آیت 151 تا 153

سورہ الانعام مکی سورۃ ہے لیکن اِس کی آیت 151 تا 153 مدینہ منورہ میں نازل ہوئی ہے۔

 ترجمہ 
کہدیجئے:آؤ میں تمھیں وہ چیزیں بتا دوں جو تمھارے رب نے تم پر حرام کر دی ہیں، (وہ یہ کہ) تم لوگ کسی کو اس کا شریک نہ بناؤ اور والدین پر احسان کرو اور مفلسی کے خوف سے اپنی اولاد کو قتل نہ کرو، ہم تمھیں بھی رزق دیتے ہیں اور انھیں بھی اور علانیہ اور پوشیدہ (کسی طور پر بھی) بے حیائی کے قریب نہ جاؤ اور جس جان کے قتل کو اللہ نے حرام کیا ہے اسے قتل نہ کرو ہاں مگر حق کے ساتھ، یہ وہ باتیں ہیں جن کی وہ تمھیں نصیحت فرماتا ہے تاکہ تم عقل سے کام لو۔{15١}
۔اور یتیم کے مال کے نزدیک نہ جانا مگر ایسے طریقے سے جو (یتیم کے لیے) بہترین ہو یہاں تک کہ وہ اپنے رشد کو پہنچ جائے اور ناپ تول انصاف کے ساتھ پورا کرو، ہم کسی پر اس کی طاقت سے زیادہ ذمے داری نہیں ڈالتے اور جب بات کرو تو عدل کے ساتھ اگرچہ اپنے قریب ترین رشتے داروں کے خلاف ہی کیوں نہ جائے اور اللہ سے کیا ہوا عہد پورا کرو، یہ وہ ہدایات ہیں جو اللہ نے تمھیں دی ہیں شاید تم یاد رکھو۔{15٢}
۔اور یہی میرا سیدھا راستہ ہے اسی پر چلو اور مختلف راستوں پر نہ چلو ورنہ یہ تمھیں اللہ کے راستے سے ہٹا کر پراگندہ کر دیں گے، اللہ نے تمھیں یہ ہدایات (اس لیے) دی ہیں تاکہ تم تقویٰ اختیار کرو۔{١5٣}

 مقام نزول 
مدینہ منورہ

 حوالہ جات 

زمرہ:آیات